‘இறைவா! இந்தச் சிறு கூட்டத்தை இப்போது நீ அழித்து விட்டால், இனி இந்த பூமியில் உன்னை வணங்க யாரும் மிஞ்சமாட்டார்கள்’ என்று பெருமானார் (ஸல்) பிரார்த்தனை செய்தார்கள். தனது வார்த்தைகளுக்கு கட்டுப்பட்டு தங்களது உயிரைப் பணயம் வைத்திருக்கிற 313 தோழர்களைப் பாதுகாக்கிற ஒரு தலைவரின் பொறுப்புணர்வும், கவலையும், அக்கறையும் அந்த இறைஞ்சுதலில் வெளிப்படுகிறது. அது மட்டுமல்ல அந்த யுத்தத்தில் கிடைக்கிற வெற்றி இந்தப் பூமியில் ஏற்படுத்தப் போகும் மாற்றத்தையும் அது பிரதிபலித்தது.